ДОКЛАД

ЗА ДЕЙНОСТА

НА НАРОДНО ЧИТАЛИЩЕ „ЗАРЯ-1883”

с. ДОЛНА ЛИПНИЦА -2021 ГОДИНА

В една трудна година, нестабилността в условия на пандемия се отразиха и в дейността на НЧ”Заря-1883”с.Долна Липница.То се отчита по изпълнението на задачите от основните насоки за развитие на читалищната дейност и Културен календар за 2021г.

**ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

1. Обогатяване на културния живот, социалната и образователната дейност в селото

2. Утвърждаване на народното читалище като общодостъпен център за библиотечно и информационно обслужване на населението.

3. Запазване на традиционните читалищни дейности - съхраняване и популяризиране на автентичния фолклор, разширяване дейността на съществуващите самодейни

4. Изграждане и развиване на ценностната система у младежите и децата.

5. Разширяване на сътрудничеството между читалищата в общината

6. Повишаване ролята на читалището в социалната и културната интеграция на различни общности

**ОСНОВНИ ДЕЙНОСТИ**

**1. Библиотечна дейност**

**Основни цели**

-Поддържане и обогатяване на библиотечния фонд

-Подобряване работата с читателите - увеличаване броя на читателите и на читателските посещения

-Организиране на мероприятия за честване на исторически събития и личности

-Работа с местната власт, детска градина,пенсионерски клуб

-Предоставяне на компютърни и интернет услуги

-Популяризиране и разширяване обема на предоставяните услуги;

-Участие в проекти

**Мероприятия за изпълнение на тези цели**

Библиотечната дейност е една от основните функции на читалището. В библиотеката се събират, обработват, организират, съхраняват и предоставят за обществено ползване библиотечни и информационни услуги за населението.Тя осигурява свободен достъп за своите читатели, като и за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности с помощта на различни методи и форми на работа (уреждане на кътове с литература, срещи с ученици, литературни четения и др.) се създават условия за по пълноценно използване на библиотечния фонд.

За отчетния период Библиотеката работи и по традиционните дейности- урежда тематични витрини :

А именно: 148г.от обесването на Васил Левски, Ден на Ботев, Ден на съединението, Денят на независимостта, Ден на будителите годишнини на писатели и др.

В предвид епидемичната обстановка при спазване на мерките Библиотеката работи с Целодневна детска градина,като проведе:

Лято в библиотеката - Час на приказката

На гости в библиотеката-тематично детско утро с мултимедия и презентация.

С по –големите ученици работим и по препоръчителните списъци от училище и др.

През тази година библиотеката обогати библиотечния си фонд предимно от Дарения - 110 библиотечни единици - от Матей Шопкин – 2бр.,Висше Училище”Земеделски колеж”гр.В.Търново-12бр.,д-р Тихомир Караиванов – 96бр.

Книжния фонд на библиотеката в момента е 13316 тома.

Посещаемостта на библиотеката за отчетния период е-1016,от които в читалнята-256 , за дома-760.

Читатели/Потребители/ -103,от тях до 14 г.-36 .

Раздадената литература -1930 тома.

Отчислена литература за периода няма.

Абонамент-1 бр.

Достъпа до безплатна , информация комуникация,предоставянето на компютърни и интернет услуги,за запълване на свободното време на потребителите.

За нуждите на потребителите се използват и 2 компютъра и мултифункционалното устройство по проект „Глобални библиотеки –България. Ползването на Интернет е безплатно и достъпно,и тази година при спазване на противоепидемичните мерки.

Учениците имат възможност да търсят нужния им материал за учебната програма, да изготвят интересни презентации по отделни предмети, бележити дати и празници. Използват го когато имат поръчение от учителите, а повече играят на игри.Така в съчетание и с игрите, в свободното време се осъществява пълноценно използване на компютърната техника.

Тук е мястото да отразим и проведените ни съвместните мероприятия,както и добрата ни съвместна дейност и с детската градина.

**2. Развитие на любителското художествено творчество**

**Основни цели**

-Съхранение и популяризиране на българския фолклор.

-Продължаване дейността на самодейните състави, групи и индивидуални изпълнители.

**Мероприятия**

Поради епидемичната обстановка в страната тази година групата за изворен фолклор работи с прекъсване.Имаше дейности от Годишната ни програма , Културния календар на Общината и други събори и фестивали, които и тази година не се проведоха, не се проведе и фолклорния събор „Долна Липница-китка във пролетен ден”

**ДОКЛАД ЗА ОСЪЩЕСТВЕНИ ДЕЙНОСТИ 2021г.**

**Народно читалище "Заря-1883"с.Долна Липница**

м.януари 2021г.   
  
         21.01. –По случай Денят на родилната помощ – Празнично връчване на Поздравителни адреси от Читалище

28.01. –Традиционно кулинарно изложение ,представяне на сладки

Кметство,Читалище,Пенсионерски клуб

м.февруари 2021г.   
  
      19.02. -148г.от обесването на В.Левски -тематична витрина –библиотеката при Читалище

25.02. – Традиционно кулинарно изложение ,представяне на тестени изделия –Кметство,Читалище,Пенсионерски клуб

м.март 2021г.

03.03. - Национален празник -Тържествено поднасяне венец центъра на паметника-Кметство, Читалище,Пенсионерски клуб   
 25.03. – Традиционно кулинарно изложение ,представяне на предястия и основни ястия-Кметство,Читалище,Пенсионерски клуб

м.април 2021г.   
  
         15.04. - Великденска литургия с водосвет в църквата – Кметство,Читалище

м.май 2021г.

24.05. – Ден на славянската писменност –тематична витрина-библиотеката

м.юни 2021г.

02.06.  -  Ден на Ботев-Тържествено отбелязване поднасяне на венец,цветя на паметника -Кметство, Целодневна детска градина, Читалище,Пенсионерски клуб   
    
             м.юли 2021г.

05.07. – НС „Авлига пее”с.Обединение- ЖФГ”Росна китка”- Първо място и индивидуално изпълнение Йорданка Дечева-първо място

14.07.- Детско утро в библиотеката-Лафонтен басни

20.07.- Лято в библиотеката-„Да бъдеш библиотекар”с децата Цветомира Дечева,Ема Иванова

28.07. – Час на приказките-”Бяла приказка”-Валери Петров,”Чудното огледало”-Георги Райчев

                   м.август 2021г.

10.08.- Лятна ваканция с по- големите ученици на тема Какъв да стана?,Каква професия да избера? Десислава Николова,Росица Владимирова,Мартин Ангелов - „Да стана Кмет” или”Да стана лекар”

18.08. - Час на приказките- ЦД Градина „Детски свят”-„Болен здрав носи”,”Хитрият петел”,”Чисто носи-сладко яде”.

м.септември 2021г.

06.09.– Ден на съединението – тематична витрина в библиотеката

22.09. – Ден на независимостта –тематична витрина в библиотеката

28.09.-Детско утро в библиотеката с ЦДГ”Детски свят”-135г.от рождението на Ран Босилек на мултимедия „Патиланско царство”

м.октомври 2021г.

  01.10. – Връчване на Поздравителен адрес по случай Ден на възрастните хора -Пенсионерски клуб –Читалище

м.ноември 2021г.

01.11. – Ден на народните будители-тематична витрина в библиотеката

м. декември 2021г.

06.12.- Никулденска литургия с Водосвет в църквата – Кметство,Читалище

**4. Организационна дейност**

Читалищно настоятелство, работи усърдно и отговорно за решаването на текущите задачи ,които са стояли на преден план,касаещи художествената дейност, организационната и финансовата дейност на читалището.

През годината са проведени 6 заседания на читалищното настоятелство.Въпросите които сме обсъждали, са на теми: приемане бюджет 2021г., по средствата определени от държавната субсидия- за заплата и осигуровки,провеждане на годишно-отчетно събрание, организационни по провеждане /отмяна/ на Фолклорния събор,провеждане на публичен търг на предоставените от Общината училищни ниви,приемане на тримесечните финансови отчети и други дейности, стопански за издръжка на читалището ,изготвяне Годишната програма и Културен календар и други.

**5. Партньори**

Ръководството на читалището поддържа връзка с местната власт- Кметство с.Д.Липница и Община Павликени .

Партньори в дейността на читалището са Кметството, Пенсионерски клуб,ЦДГ „Детски свят” с които провеждаме съвместни мероприятия.

**Изготвил:Росица Филипова**